SL Uradni list Evropske unije CE 144/16

SKUPNO STALIŠČE (ES) št. 21/2005,

ki ga je sprejel Svet dne 8. marca 2005

z namenom sprejetja Uredbe Evropskega parlamenta in Sveta (ES) št. .../2005 z dne ... o sestavljanju četrtletnih nefinančnih računov po institucionalnih sektorjih

(2005/C 144 E/03)

EVROPSKI PARLAMENT IN SVET EVROPSKE UNIJE STA —

ob upoštevanju Pogodbe o ustanovitvi Evropske skupnosti in zlasti člena 285(1) Pogodbe,

ob upoštevanju predloga Komisije,

ob upoštevanju mnenja Evropske centralne banke (1),

v skladu s postopkom, določenim v členu 251 Pogodbe (2),

ob upoštevanju naslednjega:

(1) Akcijski načrt za statistične zahteve ekonomske in monetarne unije (EMU), ki ga je Ekonomsko-finančni svet potrdil septembra 2000, določa, da je nujno potreben omejen komplet četrtletnih računov po sektorjih in da morajo biti slednji na razpolago v roku 90 dni od konca zadevnega četrtletja.

(2) Skupno poročilo Ekonomsko-finančnega sveta in Komisije Evropskemu svetu o statistiki in kazalnikih za euro-območje, ki ga je Ekonomsko-finančni svet sprejel 18. februarja 2003, poudarja, da je treba do leta 2005 v celoti izvesti visoko prednostne ukrepe na različnih področjih, vključno na področju četrtletnih nacionalnih računov po institucionalnih sektorjih.

(3) Pri analizi cikličnih gibanj gospodarstva Evropske unije in pri izvajanju monetarne politike v EMU je potrebna makroekonomska statistika o ekonomskem obnašanju posameznih institucionalnih sektorjev in njihovi povezanosti, česar ni mogoče ugotoviti iz podatkov, zbranih na ravni celotnega gospodarstva. Obstaja torej potreba, da se pripravijo četrtletni računi po institucionalnih sektorjih za celotno Evropsko unijo in za euro-območje.

(4) Priprava teh računov je del splošnega cilja, da se vzpostavi sistem letnih in četrtletnih računov za Evropsko unijo in za euro-območje. Sistem vključuje glavne makroekonomske agregate ter finančne in nefinančne račune po institucionalnih sektorjih. Namen je doseči doslednost med vsemi temi računi in, kar zadeva račune tujine, doslednost med podatki plačilne bilance in nacionalnih računov.

(5) Za sestavljanje evropskih računov po institucionalnih sektorjih v skladu z načeli Evropskega sistema nacionalnih in regionalnih računov v Skupnosti, kakor so opredeljena v Uredbi Sveta (ES) št. 2223/96 (3), morajo države članice posredovati četrtletne nacionalne račune po institucionalnih sektorjih. Vendar pa morajo evropski računi odražati gospodarstvo celotnega evropskega območja in se lahko razlikujejo od enostavne agregacije računov držav članic. Cilj je predvsem upoštevati transakcije institucij in organov Evropske unije v računih zadevnega območja (Evropske unije oziroma euro-območja).

(6) Za pripravo posebnih statistik Skupnosti veljajo pravila iz Uredbe Sveta (ES) št. 322/97 z dne 17. februarja 1997 o statističnih podatkih Skupnosti (4).

(7) Ker ciljev te uredbe, in sicer sestavljanja četrtletnih nefinančnih računov po institucionalnih sektorjih za Evropsko unijo in euro-območje, ne morejo zadovoljivo doseči države članice in ker se ta cilj zaradi obsega in učinkov ukrepa laže doseže na ravni Skupnosti, lahko Skupnost sprejme ustrezne ukrepe v skladu z načelom subsidiarnosti, določenim v členu 5 Pogodbe. V skladu z načelom sorazmernosti iz istega člena ta uredba ne presega tistega, kar je potrebno za dosego tega cilja. Zlasti se od držav članic, katerih prispevek k skupni evropski vrednosti je zanemarljiv, ne sme zahtevati, da poročajo o vseh podrobnostih v zvezi s podatki.

(8) Ukrepe, potrebne za izvajanje te uredbe, je treba sprejeti v skladu s Sklepom Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (5).

(9) Opravljen je bil posvet z Odborom za statistični program, ustanovljenim s Sklepom Sveta 89/382/EGS, Euratom (6) ter Odborom za monetarno in finančno statistiko ter statistiko plačilne bilance, ustanovljenim s Sklepom Sveta 91/115/EGS (7) —

SPREJELA NASLEDNJO UREDBO:

Člen 1

Namen

Ta uredba določa skupni okvir za prispevke držav članic k sestavljanju četrtletnih evropskih nefinančnih računov po institucionalnih sektorjih.

Člen 2

Posredovanje četrtletnih nefinančnih računov po institucionalnih sektorjih

1. Države članice Komisiji posredujejo četrtletne nefinančne račune po institucionalnih sektorjih, kakor je določeno v Prilogi, razen na začetku brez postavk P.1, P.2, D.42, D.43, D.44, D.45 in B.4G.

2. Časovni razpored posredovanja postavk P.1, P.2, D.42, D.43, D.44, D.45 oziroma B.4G in vsaka odločitev o zahtevi po razčlenitvi transakcij iz Priloge na nasprotne sektorje se sprejmeta v skladu s postopkom iz člena 8(2). Vsaka taka odločitev se sprejme šele po poročanju Komisije Evropskemu parlamentu in Svetu o izvajanju te uredbe, v skladu s členom 9.

3. Četrtletni podatki iz odstavka 1 se Komisiji posredujejo najkasneje 90 koledarskih dni po koncu četrtletja, na katerega se podatki nanašajo. Med prehodnim obdobjem treh let od začetka veljavnosti te uredbe se četrtletni podatki iz odstavka 1 Komisiji posredujejo najkasneje 95 koledarskih dni po koncu četrtletja, na katerega se podatki nanašajo. Hkrati se posredujejo morebitni revidirani podatki za pretekla četrtletja.

4. Rok za posredovanje iz odstavka 3 se lahko v skladu s postopkom iz člena 8(2) spremeni za največ 5 dni.

5. Prvo posredovanje četrtletnih podatkov zajema podatke za tretje četrtletje leta 2005. Države članice posredujejo te podatke najkasneje do 3. januarja 2006. To prvo posredovanje vključuje pretekle podatke za obdobja od prvega četrtletja leta 1999 dalje.

Člen 3

Obveznosti poročanja

1. Vse države članice posredujejo podatke iz Priloge za sektor tujina (S.2) in sektor država (S.13). Država članica, za katero bruto domači proizvod v tekočih cenah običajno predstavlja več kot 1 % ustrezne celotne vrednosti za Skupnost, posreduje podatke iz Priloge za vse institucionalne sektorje.

2. Komisija določi delež celotnega bruto domačega proizvoda Skupnosti v tekočih cenah, ki ga običajno predstavlja bruto domači proizvod države članice, kakor to določa odstavek 1, na podlagi aritmetične srednje vrednosti letnih podatkov za pretekla tri leta, ki so jih posredovale države članice.

3. Delež (1 %) celotne vrednosti za Skupnost iz odstavka 1 se lahko prilagodi v skladu s postopki iz člena 8(2).

4. Komisija lahko dopušča izjeme od te uredbe, če so v nacionalnih statističnih sistemih potrebne večje prilagoditve. Takšne izjeme veljajo največ tri leta od začetka veljavnosti te uredbe ali od začetka veljavnosti izvedbenih ukrepov, sprejetih v skladu s postopkom iz člena 8(2).

Člen 4

Opredelitve in standardi

Za podatke, posredovane za namene te uredbe, veljajo standardi, opredelitve, klasifikacije in računovodska pravila iz Uredbe (ES) št. 2223/96 (v nadaljevanju „Uredba ESR“).

Člen 5

Viri podatkov in zahteve doslednosti

1. Države članice zberejo informacije, ki se zahtevajo po tej uredbi, pri čemer uporabijo vse vire, za katere menijo, da so primerni, in dajo prednost neposrednim informacijam, kot na primer upravnim virom ali anketam v podjetjih in gospodinjstvih.

Kadar takšnih neposrednih informacij ni mogoče zbrati, zlasti za pretekle podatke, ki se zahtevajo po členu 2(5), se lahko predložijo najboljše ocene.

2. Podatki, ki jih za namene te uredbe posredujejo države članice, so skladni s četrtletnimi nefinančnimi računi države in četrtletnimi temeljnimi agregati celotnega gospodarstva, ki so posredovani Komisiji po programu za posredovanje iz Uredbe ESR.

3. Četrtletni podatki, ki jih za namene te uredbe posredujejo države članice, se uskladijo z ustreznimi letnimi podatki, ki se posredujejo po programu za posredovanje iz Uredbe ESR.

Člen 6

Standardi kakovosti in poročila

1. Države članice sprejmejo vse potrebne ukrepe za zagotovitev, da se sčasoma kakovost posredovanih podatkov izboljša in se tako izpolnijo skupni standardi kakovosti, ki naj se opredelijo v skladu s postopkom iz člena 8(2).

2. Države članice v roku enega leta od prvega posredovanja podatkov predložijo Komisiji posodobljen opis uporabljenih virov, metod in statističnih obdelav.

3. Države članice obvestijo Komisijo o večjih metodoloških ali drugih spremembah, ki bi vplivale na posredovane podatke, najpozneje v treh mesecih po uveljavitvi take spremembe.

Člen 7

Izvedbeni ukrepi

Izvedbeni ukrepi se določijo v skladu s postopkom iz člena 8(2). Taki ukrepi vključujejo:

(a) določitev časovnega razporeda posredovanja postavk P.1, P.2, D.42, D.43, D.44, D.45 in B.4G v skladu s členom 2(2);

(b) zahtevo po razčlenitvi transakcij iz Priloge na nasprotne sektorje v skladu s postopkom iz člena 2(2);

(c) spremembo časovnega razporeda posredovanja četrtletnih podatkov v skladu s členom 2(4);

(d) prilagoditev deleža (1 %) celotne vrednosti za Skupnost za določitev obveznosti posredovanja podatkov za vse institucionalne sektorje v skladu s členom 3(3);

(e) določitev standardov za kakovost podatkov v skladu s členom 6(1).

Člen 8

Postopek odbora

1. Komisiji pomaga Odbor za statistični program.

2. Pri sklicevanju na ta odstavek se uporabljata člena 5 in 7 Sklepa 1999/468/ES, ob upoštevanju določb člena 8 Sklepa.

Obdobje iz člena 5(6) Sklepa 1999/468/ES je tri mesece.

3. Odbor sprejme svoj poslovnik.

Člen 9

Poročilo o izvajanju

V petih letih od začetka veljavnosti te uredbe Komisija predloži Evropskemu parlamentu in Svetu poročilo o njenem izvajanju.

Poročilo še zlasti:

(a) poda informacije o kakovosti izdelane statistike;

(b) oceni koristi izdelanih statistik za Skupnost, države članice ter ponudnike in uporabnike statističnih informacij v primerjavi s stroški zanje;

(c) navede področja, na katerih so na podlagi pridobljenih rezultatov mogoče izboljšave in za katera se smatra, da so potrebne spremembe.

Člen 10

Začetek veljavnosti

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, Za Evropski parlament Predsednik … Za Svet Predsednik …

(1) UL C 42, 18.2.2004, str. 23.

(2) Mnenje Evropskega parlamenta z dne 30. marca 2004(UL C 103 E, 29.4.2004, str. 141), Skupno stališče Sveta z dne 8. marca 2005 in Stališče Evropskega parlamenta z dne ... (še ni objavljeno v Uradnem listu).

(3) UL L 310, 30.11.1996, str. 1. Uredba, kakor je bila nazadnje spremenjena z Uredbo (ES) št. 1267/2003 Evropskega parlamenta in Sveta (UL L 180, 18.7.2003, str. 1).

(4) UL L 52, 22.2.1997, str. 1. Uredba, kakor je bila spremenjena z Uredbo (ES) št. 1882/2003 Evropskega parlamenta in Sveta (UL L 284, 31.10.2003, str. 1).

(5) UL L 184, 17.7.1999, str. 23.

(6) UL L 181, 28.6.1989, str. 47.

(7) UL L 59, 6.3.1991, str. 19.

PRILOGA Prenos podatkov Uporaba Viri S1 S1N S11 S12 S13 S14_S15 S2 S1 S1N S11 S12 S13 S14_S15 S2 Celotno gospodarstvo Nedoločeno celotno gospodarstvo Nefinančne družbe Finančne družbe Država Gospodinjstva in NPISH Tujina Celotno gospodarstvo Nedoločeno celotno gospodarstvo Nefinančne družbe Finančne družbe Država Gospodinjstva in NPISH Tujina P1 Proizvodnja X X X X X P2 Vmesna potrošnja X X X X X P.3 Izdatki za končno potrošnjo X X X P.31 Izdatki za individualno potrošnjo X X X P.32 Izdatki za kolektivno potrošnjo X X P.5 Bruto investicije X X X X X P.51 Bruto investicije v osnovna sredstva X X X X X P.5N Spremembe zalog in pridobitve brez odsvojitve vrednostnih predmetov X X X X X P.6 Izvoz blaga in storitev X P.7 Uvoz blaga in storitev X D.1 Sredstva za zaposlene X X X X X X X X X D.2 Davki na proizvodnjo in uvoz X X X X X X X X X D.21 Davki na proizvode X X X X X D.29 Drugi davki na proizvodnjo X X X X X X X X D.3 Subvencije X X X X X X X X X D.31 Subvencije na proizvode X X X X X D.39 Druge subvencije na proizvodnjo X X X X X X X X D.21-D.31 Davki brez subvencij (na proizvode) X X D.4 Dohodek od lastnine X X X X X X X X X X X X D.41 Obresti X X X X X X X X X X X X D.4N Dohodek od lastnine, razen obresti X X X X X X X X X X X X D.42 Razdeljeni dohodek družb X X X X X X X X X X X D.43 Reinvestirani zaslužki od neposrednih tujih naložb X X X X X X X X X X D.44 Dohodek od lastnine, pripisan imetnikom zavarovalnih polic X X X X X X X X X X D.45 Najemnine X X X X X X X X X X D.5 Tekoči davki na dohodek, premoženje itd. X X X X X X X X X D.6 Socialni prispevki in prejemki X X X X X X X X X X X X D.61 Socialni prispevki X X X X X X X X X D.62 Socialni prejemki, razen socialnih transferjev v naravi X X X X X X X X X D.63 Socialni transferji v naravi X X X X X D.7 Drugi tekoči transferji X X X X X X X X X X X X D.71 Neto premije neživljenjskega zavarovanja X X X X X X X X X X D.72 Škodni zahtevki iz neživljenjskega zavarovanja X X X X X X X X X D.7N Drugi tekoči transferji d.n. X X X X X X X X X X X X D.8 Popravek za spremembo neto lastniškega kapitala gospodinjstev v pokojninskih skladih X X X X X X X X X D.9 Kapitalski transferji X X X X X X X X X X X X D.91 Davki na kapital X X X X X X X D.9N Investicijske podpore in drugi kapitalski transferji X X X X X X X X X X X X K.1 Potrošnja stalnega kapitala X X X X X X X X X X K.2 Pridobitve manj odsvojitve nefinančnih neproizvedenih sredstev X X X X X X

Izravnalne postavke S1 S1N S11 S12 S13 S14_S15 S2 Celotno gospodarstvo Nedoločeno celotno gospodarstvo Nefinančne družbe Finančne družbe Država Gospodinjstva in NPISH Tujina B.1G Bruto dodana vrednost X X X X X X B.1N Neto dodana vrednost X X X X X X B.2G Bruto poslovni presežek X X X X X B.3G Bruto raznovrstni dohodek X X B.4G Bruto podjetniški dohodek X X X X B.5G Bruto saldo primarnih dohodkov X X X X X B.6G Bruto razpoložljivi dohodek X X X X X B.7G Bruto prilagojeni razpoložljivi dohodek X X X B.8G Bruto varčevanje X X X X X B.9 Neto posojanje/neto izposojanje X X X X X X B.11 Zunanja bilanca blaga in storitev X B.12 Saldo tekočih transakcij s tujino X